CELEX: C2005/143/13
Language: et
Date: 2005-06-11 00:00:00
Title: Euroopa Kohtu (kolmas koda) 14. aprilli 2005. aasta otsus kohtuasjas C-519/03: Euroopa Ühenduste Komisjon versus Luksemburgi Suurhertsogiriik (Lapsehoolduspuhkust käsitlev raamkokkulepe — Lapsehoolduspuhkuse asendamine sünnituspuhkusega — Lapsehoolduspuhkuse saamise individuaalse õiguse tekkimise aeg)

11.6.2005   
            
            
               ET
            
            
               Euroopa Liidu Teataja
            
            
               C 143/11
            
         
      EUROOPA KOHTU
   
   (kolmas koda)
   14. aprilli 2005. aasta otsus
   kohtuasjas C-519/03: Euroopa Ühenduste Komisjon versus Luksemburgi Suurhertsogiriik (1)
   
   (Lapsehoolduspuhkust käsitlev raamkokkulepe - Lapsehoolduspuhkuse asendamine sünnituspuhkusega - Lapsehoolduspuhkuse saamise individuaalse õiguse tekkimise aeg)
   (2005/C 143/13)
   Kohtumenetluse keel: prantsuse
   Kohtuasjas C-519/03: Euroopa Ühenduste Komisjon (esindaja D. Martin ) v. Luksemburgi Suurhertsogiriik (esindaja: S. Schreiner), mille esemeks on EÜ artikli 226 alusel 12. detsembril 2003 esitatud liikmesriigi kohustuste rikkumise hagi, tegi Euroopa Kohus (kolmas koda), koosseisus: kolmanda koja esimehe ülesannetes A. Borg Barthet (ettekandja), kohtunikud J.-P. Puissochet, S. von Bahr, U. Lõhmus ja A. Ó Caoimh, kohtujurist: A. Tizzano, kohtusekretär: vanemametnik M.-F. Contet, 14. aprillil 2005 otsuse, mille resolutiivosa on järgmine:
   
               1.
            
            
               Kuna Luksemburgi Suurhertsogiriik kehtestas, et lapsehoolduspuhkuse ajal tekkinud õigus saada sünnitus- või lapsendaja puhkust asendab lapsehoolduspuhkuse, mis seejärel lõpeb, ilma et vanem saaks üle kanda kasutamata jäänud osa puhkusest, ning kohaldades õigust saada lapsehoolduspuhkust üksnes vanematele, kelle laps on sündinud pärast 31. detsembrit 1998 või kelle lapsendamisasi esitati kohtumenetlusse pärast seda kuupäeva, on see liikmesriik rikkunud nõukogu 3. juuni 1996. aasta direktiivist 96/34/EÜ Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni sõlmitud ja lapsehoolduspuhkust käsitleva raamkokkuleppe kohta tulenevaid kohustusi.
            
         
               2.
            
            
               Jätta kohtukulud Luksemburgi Suurhertsogiriigi kanda.
            
         
      (1)  ELT C 35, 7.2.2004.